ΓΡΑΠΤΗ ΕΡΩΤΗΣΗ P-1704/02

υποβολή: Elly Plooij-van Gorsel (ELDR) προς την Επιτροπή

(7 Ιουνίου 2002)

Θέμα: Φορολογική νομοθεσία της Ομοσπονδιακής Δημοκρατίας της Γερμανίας — ρύθμιση σχετικά με την παρακράτηση του 15 %

Στις 7 Σεπτεμβρίου 2001, στην Ομοσπονδιακή Δημοκρατία της Γερμανίας τέθηκε σε εφαρμογή ο νόμος Gesetz zur Eindmmung illegaler Bettigung im Baugewerbe (για την καταπολέμηση των παράνομων πρακτικών στον οικοδομικό τομέα). Σύμφωνα με το νόμο αυτό οι εντολείς οικοδομικών δραστηριοτήτων οφείλουν

να παρακρατούν και να καταβάλλουν στη γερμανική εφορία το 15 % του ακαθάριστου ποσού που οφείλουν σύμφωνα με τη σχετική σύμβαση στον εντολοδόχο. Το ποσό αυτό θεωρείται ως προκαταβολή για οιοδήποτε φόρο σωματείου, φόρο εισοδήματος και/ ή φόρο κύκλου εργασιών που θα πρέπει να καταβληθεί στη Γερμανία.

Στην απάντηση που απηύθυνε η Επιτροπή στις 21 Δεκεμβρίου 2001 όσον αφορά τη γραπτή ερώτηση της 22ας Οκτωβρίου 2001 (Ε-2875/01)(1) αναφερόταν ότι η Επιτροπή θα εξέταζε εάν η εφαρμογή στην πράξη του νέου αυτού νόμου οδηγούσε σε έμμεσες διακρίσεις εις βάρος αλλοδαπών επιχειρήσεων, προσθέτοντας ότι ήταν διατεθειμένη να λάβει τα απαιτούμενα μέτρα για την κατάργηση των διατάξεων που δεν συμφωνούν με τη Συνθήκη ΕΚ.

Στο μεταξύ διαδίδονται πληροφορίες σύμφωνα με τις οποίες, προκειμένου να απαλλαγούν από την εν λόγω παρακράτηση, οι αλλοδαπές επιχειρήσεις οφείλουν να πληρούν διαφορετικές απαιτήσεις από εκείνες που ισχύουν για τις γερμανικές επιχειρήσεις. Στην πράξη, διαπιστώνεται ότι οι οικοδομικές επιχειρήσεις που επιθυμούν να απαλλαγούν από την ως άνω παρακράτηση, χάνουν απλούστατα τη δυνατότητα να τους ανατεθούν συμβάσεις στη Γερμανία.

Μπορεί να αναφέρει η Επιτροπή, εάν μετά τις 21 Δεκεμβρίου 2001, έχει εξετάσει κατά πόσο η ρύθμιση σχετικά με την παρακράτηση του 15 % στη Γερμανία συνεπάγεται (στην πράξη) έμμεση διάκριση εις βάρος των αλλοδαπών επιχειρήσεων· Εάν ναι σε ποια συμπεράσματα κατέληξε·

Κρίνει η Επιτροπή ότι η ισχύουσα στη Γερμανία νομοθεσία είναι ασυμβίβαστη με τη σχετική ευρωπαϊκή νομοθεσία και ότι ως εκ τούτου επιβάλλεται η λήψη μέτρων·

Εάν ναι, ποιες πρωτοβουλίες προτίθεται να αναλάβει η Επιτροπή επ' αυτού·

(1) ΕΕ C 172 E της 18.7.2002, σελ. 17.

Απάντηση του κ. Bolkestein εξ ονόματος της Επιτροπής

(9 Ιουλίου 2002)

Η Επιτροπή αναμένει τους συντονισμένους κανόνες εφαρμογής που συμφωνήθηκαν και πρόκειται να εγκριθούν από το Lnder, πριν αποφασίσει εάν θα παρέμβει ή όχι με νομικά επιχειρήματα, ιδίως βάσει του άρθρου 49 της συνθήκης ΕΚ (περί ελεύθερης παροχήςπηρεσιών). Συγκεκριμένα, οι κανόνες με τους οποίους πρέπει να συμμορφωθούν οι ξένες επιχειρήσεις δεν πρέπει να είναι δυσανάλογες. Εάν το αξιότιμο μέλος γνωρίζει συγκεκριμένα περιστατικά ενδεχόμενης ασυμβατότητας με τους κοινοτικούς κανόνες, η Επιτροπή επιθυμεί να ενημερωθεί σχετικά με τις λεπτομέρειες που αφορούν τα περιστατικά αυτά.

Σύμφωνα με πληροφορίες που ελήφθησαν από τις γερμανικές αρχές, 600,000 περίπου πιστοποιητικά που επιτρέπουν την απαλλαγή από την έκπτωση φόρου 15 % διαβιβάστηκαν σε γερμανικές επιχειρήσεις. Η ίδια πηγή δηλώνει ότι 10,000 σχεδόν ξένες επιχειρήσειςπέβαλαν αίτηση για το πιστοποιητικό αυτό, η χορήγηση του οποίου δεν έγινε δεκτή σε πολύ λίγες, μόνον, περιπτώσεις.